Referat fra styrelsesmøde i PAM – den 17. november 2023

## Til stede: Pernille Melander, Mia Herskind, Rasmus Halskov, Karen Tinghus og Daniel Ditlevsen

1. Ordstyrer: Daniel
2. Referent: Daniel
3. Planlægning af parallelsessioner til årsmødet

Der er to sessioner at udfylde. Rasmus har skrevet til Thomas Jønsson for mulig oplægsholder, Rasmus vil skrive til Nina Beck Hansen for mulig oplægsholder

Bestyrelsen planlægger evt. PAM session til den ene session. Planlægning gerne i januar eller februar 2024, ligesom nærmere planlægning af generalforsamling. Der ses nærmere på at udsende mail smed info i januar og mail forud for årsmødet til psykologerne. Indhold til generalforsamling og evt. parallelsession kan omhandle: -hvilke ønsker har vi til PAM? Der kan evt. meldes ind med ønsker forud for generalforsamlingen.

1. Drøftelse af konkrette handlingspunkter til Mål og visioner

Mål og visioner fra tidligere aftales at kunne anvendes evt. med enkelte justeringer, da mål og visioner synes at kunne være gældende formelt med generelt og overordnet fokus. Hertil kan der laves særskilt arbejdsprogram, der revideres år for år. Forslag til arbejdsprogram kan således gokendes til generalforsamling. Aktuelle papir med Mål og visioner aftales at være gældende og sendes til DASAM. Ift. arbejdsprogram vil Pernille rundsende et eksempel.

1. Teams

Rasmus laver præsentation af Teams som mulig løsning og til brug til eksempelvis dokumenter, hvor der vil være mulighed for at bestyrelsen kan tilgå samme dokumenter og være gæster i systemet. Således kan der opnås et forum til dokumenter med mange smarte løsninger. Det aftales at der arbejdes videre med Teams som platform for bestyrelsens arbejde.

1. Evt.

Rasmus lufter idé om at gøre tiltag ift. arbejds-, organisationspsykologiske og samfundsmæssige temaer, der aktuelt er i spil eksempelvis plan fra NFA om at bruge mange midler på at undersøge tiltag om forebyggelse og fastholdelse på arbejdsmarkedet. Skal vi overveje at skrive indlæg eller lignende. Dette synes vigtigt, men samtidig ressourcekrævende. Rasmus vil evt. opstarte tiltag.

1. Næste møde:

Karen indkalder til møde i januar og februar 2024.